CELEX: 32021R1770
Language: mt
Date: 2021-10-05 00:00:00
Title: Regolament tal-Kummissjoni (UE) 2021/1770 tal-5 ta’ Ottubru 2021 li jistabbilixxi l-għeluq tas-sajd għall-gamblu aħmar kbir fis-subżoni ġeografiċi 9, 10 u 11 tal-GFCM għall-bastimenti li jtajru l-bandiera tal-Italja u li għandhom tul totali ta’ 12-il metru jew aktar u inqas minn 18-il metru

8.10.2021   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 356/27
               
            
         REGOLAMENT TAL-KUMMISSJONI (UE) 2021/1770
         tal-5 ta’ Ottubru 2021
         li jistabbilixxi l-għeluq tas-sajd għall-gamblu aħmar kbir fis-subżoni ġeografiċi 9, 10 u 11 tal-GFCM għall-bastimenti li jtajru l-bandiera tal-Italja u li għandhom tul totali ta’ 12-il metru jew aktar u inqas minn 18-il metru
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament tal-Kunsill (KE) Nru 1224/2009 tal-20 ta’ Novembru 2009 li jistabbilixxi sistema tal-Unjoni ta’ kontroll għall-iżgurar tal-konformità mar-regoli tal-Politika Komuni tas-Sajd (1), u b’mod partikolari l-Artikolu 36(2) tiegħu,
         Billi:
         
                     (1)
                  
                  
                     Ir-Regolament tal-Kunsill (UE) 2021/90 (2) jistabbilixxi l-opportunitajiet tas-sajd għall-2021.
                  
               
                     (2)
                  
                  
                     Skont l-informazzjoni li rċeviet il-Kummissjoni, l-isforz tas-sajd massimu permissibbli relatat mal-gamblu aħmar kbir fis-subżoni ġeografiċi 9, 10 u 11 tal-Kummissjoni Ġenerali tas-Sajd għall-Mediterran (GFCM) u applikabbli għal bastimenti li jtajru l-bandiera tal-Italja jew li huma rreġistrati fiha li għandhom tul totali ta’ 12-il metru jew aktar u inqas minn 18-il metru, jitqies li ntlaħaq għall-2021.
                  
               
                     (3)
                  
                  
                     Għalhekk jeħtieġ li jiġu pprojbiti ċerti attivitajiet tas-sajd għal dak il-grupp ta’ stokkijiet.
                  
               ADOTTAT DAN IR-REGOLAMENT:
         
            Artikolu 1
            Eżawriment tal-isforz
            L-isforz tas-sajd massimu permissibbli allokat lill-Italja għall-grupp ta’ stokkijiet tal-gamblu aħmar kbir fis-subżoni ġeografiċi 9, 10 u 11 tal-GFCM għall-2021 imsemmi fl-Anness għandu jitqies li ntlaħaq mid-data stipulata f’dak l-Anness.
         
         
            Artikolu 2
            Projbizzjonijiet
            L-attivitajiet tas-sajd għall-grupp ta’ stokkijiet imsemmi fl-Artikolu 1 minn bastimenti li jtajru l-bandiera tal-Italja jew li huma rreġistrati fiha u li għandhom tul totali ta’ 12-il metru jew aktar u inqas minn 18-il metru, għandhom jiġu pprojbiti mid-data stipulata fl-Anness. B’mod partikolari, għandu jiġi pprojbit li jinżamm abbord il-ħut minn dak l-istokk li jinqabad minn dawk il-bastimenti wara dik id-data, jew li dan il-ħut jiġi rrilokat, ittrażbordat jew li jinħatt l-art.
         
         
            Artikolu 3
            Dħul fis-seħħ
            Dan ir-Regolament għandu jidħol fis-seħħ fil-jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
         
         
            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, il-5 ta’ Ottubru 2021.
            
               
                  Għall-Kummissjoni
               
               
                  F’isem il-President
               
               Virginijus SINKEVIČIUS
               
                  Membru tal-Kummissjoni
               
            
         
         
            (1)  ĠU L 343, 22.12.2009, p. 1.
         
            (2)  Ir-Regolament tal-Kunsill (UE) 2021/90 tat-28 ta’ Jannar 2021 li jistabbilixxi l-opportunitajiet tas-sajd għal ċerti stokkijiet tal-ħut u għal ċerti gruppi ta’ stokkijiet tal-ħut applikabbli fil-Mediterran u fil-Baħar l-Iswed għall-2021 (ĠU L 31, 29.1.2021, p. 1).
      
      
         
            ANNESS
            
                        Nru
                     
                     
                        15/TQ90
                     
                  
                        Stat Membru
                     
                     
                        L-Italja
                     
                  
                        Kodiċi tal-grupp tal-isforz tas-sajd
                     
                     
                        EFF2/MED2_TR2
                     
                  
                        Grupp ta’ stokkijiet
                     
                     
                        Il-gamblu aħmar kbir fis-subżoni ġeografiċi 9, 10 u 11
                     
                  
                        Tul totali tal-bastimenti kkonċernati
                     
                     
                        ≥ 12 m u < 18 m
                     
                  
                        Data tal-għeluq
                     
                     
                        15.8.2021